钦定古今图书集成/明伦汇编/闺媛典/第151卷 > 俞琼妻陆氏〈叶氏附〉
## 钦定古今图书集成/明伦汇编/闺媛典/第151卷 > 俞琼妻陆氏〈叶氏附〉

按《归善县志》：“陆氏，俞琼妻。俞世袭惠州卫百户。琼未
官而没，遗襁中儿。邦言窭甚，无依，陆父母家必欲夺
氏嫁之，氏惧不能免，断发抱孤，朝夕泣。父母感焉，亦
泣，遂止。子邦言，稍长，袭百户，未几夭。氏年老失壮子，
悲恸伏枕。邦言妻叶氏，誓与姑同死守，而性明慧，识
大体，时时强为好语慰姑曰：邦言虽不幸，幸有妇在。
姑若是，将谓妇不能事姑耶？”氏迺渐解。叶于是日夜
纺织以膳姑，愉婉以悦其志。氏乃安邦，言既无嗣，其
官当以族子承袭。故事，馈二十金，请世牒。陆与叶泣
曰：“天殄绝吾家，使无嗣，今俞氏幸不失官，即祖勋世
世食矣，安用此金？”峻却之，人以此益多之。陆年八十，
叶年五十有八。